Kalajaisjärvi

Kalajaisjärvi tai Kalajainen on keskikokoinen järvi Etelä-Pohjanmaalla Ilmajoen Nopankylässä. Se on Ilmajoen suurin järviKalajaisjärvi, Geocaching.com, viitattu 28.12.2014.Nopankylä , Ilmajoen kylät -esite (pdf), viitattu 28.12.2014. ja kuuluu Kyrönjoen vesistöalueen Nenättömänluoman valuma-alueeseen. Luoma laskee Kyrönjokeen Kurikan Panttilassa.

Kalajaisjärven rannalla sijaitsee kymmenien vapaa-ajanasuntojen lisäksi Ilmajoen kunnan ja seurakunnan leirikeskukset. Kalajaisjärven pohjoispuolen maastossa on Pässilän
luontopolku ja 3,2 km pituinen valaistu kuntorata.Kalajaisjärven kuntorata , Elämysliikunta.fi, viitattu 28.12.2014. Kalajaisjärveen laskevista ojista merkittävin on lounaspään Kairoonoja, joka saa alkunsa läheisestä 4,5 hehtaarin Vitiäisjärvestä.

Pitkulainen, suunnilleen lounais-koillissuuntainen Kalajaisjärvi sijaitsee Ilmajoen Koskenkorvalta Kurikan Jurvaan kulkevan yhdystie 6880:n varrella. Pienehkön järven rannoilla on 1960-luvulta saakka ollut vapaa-ajanasuntoja paikoin miltei vieri vieressä. Vuonna 2007 taloja oli neljä ja kesämökkejä 43. Kalajaisjärven tila heikkenee jatkuvasti, koska kuormitus ylittää järven sietokyvyn.
Viimeisin järven kunnostussuunnitelma on Ilmajoen kunnan laatima ja vuodelta 2010.Vuorela, Riina: Kalajaisjärvi yritetään pelastaa Ilmajoella, Yle Pohjanmaa 16.9.2014, viitattu 28.12.2014.

Kalajaisjärven ympäristö on rehevää ja mäkistä. Lähellä on pirunpeltoja sekä Ilmajoen ja sen lähialueen korkeimmat kohdat, kuten Sikavuori (140 mpy), Vitiäisvuori (155 mpy), Kalajaisvuori (163,7 mpy) ja Pässilänvuori (160,6 mpy). Järven itäranta on kallioista ja jyrkkää kuusimetsää, länsiranta alavampaa peltoa ja
lehtimetsää.

Sameavetiseen järveen on istutettu kuhaa, harjusta, siikaa sekä järvisiikaa.Kalajaisjärvi , Kalasaalis.com, viitattu 28.12.2014.Kalajaisjärvi, Kalapaikka.net, viitattu 28.12.2014.

Lähteet

Luokka:Ilmajoen järvet
Luokka:Kyrönjoen vesistö
Luokka:Ilmajoen nähtävyydet
Luokka:Korkeusjärjestelmän muutoskohde1